Rușii din Kursk acuză autoritățile că știau cu o lună înainte că ucrainenii vor ataca. „Știau că aduc echipament NATO la graniță”
Pentru prima dată de la al Doilea Război Mondial, părți din regiunea Kursk din Rusia au căzut sub controlul unor forțe armate străine, iar localnicii se simt abandonați de guvern. Chiar și cei mai loiali dintre ei își pierd încrederea în regimul de la Moscova, relatează The Insider. Refugiații din zonele de la granița cu Ucraina îi critică dur pe oficialii locali, care au evacuat zona cu mult înainte ca ucrainenii să pornească ofensiva fără să le spună nimic localnicilor.